<classify> Akizungumza na gazeti hili kocha msaidizi wa timu hiyo, Jonas Mwakipesile, alisema kuwa wanafanya mazoezi katika hali ya kimaskini, jambo ambalo linafanya washindwe kuandaa program nzuri.Tunashindwa kuandaa programu ikakamilika vizuri kwa sababu hatuna vifaa, angalia wachezaji kila mmoja anavaa nguo yake hatuna sare wa gloves na tunafanya mazoezi hapa chini ya mti baada ya kuondolewa uwanja wa ndani wa taifa kupisha mashindano ya majiji yanayoendelea, alisema Mwakipesile.Pia alisema wanalazimika kufanya mazoezi chini ya mti wa mwarobaini tena kwenye mchanga mwingi badala ya ndani ya Uwanja wa ndani, jambo ambalo linawafanya washindwe kusimamia program vizuri Hapa huwezi kumwambia bondia fanya mazoezi ya tumbo kwa sababu kuna mchanga mwingi na upepo pia hivyo meneja wa uwanja atusaidie sehemu hapo ndani tuendelee na mazoezi kwani Agosti ni karibu sana, alisema.Timu hiyo ina wachezaji 16 inakabiliwa na ukata wa sare za kuvaa wakati wa mazoezi, gloves, punch bag na vizuia meno hivyo watanzania mnaombwa kuisaidia timu hii ili ifanye maandalizi mazuri.Kwa sasa timu hiyo inafanyia mazoezi chini ya mti nje ya Uwanja wa Ndani wa Taifa baada ya uwanja huo kwa sasa kutumika na mashindano ya Majiji ya Afrika Mashariki na Kati yanayomalizika kesho.  <topic>: MICHEZO 